রসা
রসা পশ্চিমবঙ্গের একপ্রকার জনপ্রিয় ব্যঞ্জন। রসা অর্থে রসযুক্ত। রসায় আদা বা পেঁয়াজ কুচি কুচি দেওয়ার পরিবর্তে বেঁটে রসটুকু দিতে হয়। রসা অপেক্ষাকৃত অধিক মশলাযুক্ত এবং স্বল্প ঝোলযুক্ত একটি মাখা মাখা পদ। রায়গুণাকর ভারতচন্দ্র কচি পাঁঠা ও হরিণের মাংসের রসার কথা উল্লেখ করেছেন। পূর্ণিমা দেবী তার 'ঠাকুরবাড়ির রান্না'য় আলু কড়াইশুটির রসার উল্লেখ করেছেন। আমিষের মধ্যে ইলিশ, কাতলা, বোয়াল মাছের ও মুরগীর এবং নিরামিষের মধ্যে ফুলকপি, ছানা ইত্যাদির রসা জনপ্রিয়।